#

#  ประกาศองค์การบริหารส่วนตำบลดอน

 เรื่อง การดำเนินการจัดจ้างโครงการก่อสร้างโดยวิธีพิเศษ

----------------------------------

 ด้วยองค์การบริหารส่วนตำบลดอน อำเภอปะนาเระ จังหวัดปัตตานี มีความประสงค์จะ

ดำเนินการโครงการโดยวิธีพิเศษ รายละเอียดดังนี้

1. ก่อสร้างบุกเบิกถนนลูกรัง สายหัวสวน-คลองพระราชดำริ ขนาดกว้าง 3.50 เมตร

ยาว 250 เมตร หนา 0.20 เมตร ณ หมู่ที่ 3 ตำบลดอน อำเภอปะนาเระ จังหวัดปัตตานี ราคากลางงบประมาณ 445,600.- บาท รายละเอียดตามประมาณงานและแบบแปลนที่กำหนด

1. โครงการก่อสร้างถนนหินคลุกสายโหนดไร่-ชลประทาน กว้าง 4.00 เมตร ยาว 985 เมตร

หนา 0.20 เมตร ณ บ้านป่าสัก หมู่ที่ 6 ตำบลดอน อำเภอปะนาเระ จังหวัดปัตตานี ราคากลางงบประมาณ 1,035,453.-บาท รายละเอียดตามประมาณงานและแบบแปลนที่กำหนด

**ผู้มีสิทธิ์เสนอราคาจะต้องมีคุณสมบัติดังนี้**

 1. เป็นนิติบุคคล หรือบุคคลธรรมดาที่มีอาชีพรับจ้างทำงานดังกล่าว

 2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่น ในขณะยื่นซองใบเสนอราคา

 3. มีผลงานก่อสร้างประเภทเดียวกัน ในวงเงินไม่น้อยกว่า..............-........... บาท

 4. ในกรณีผู้เสนอราคาได้รับการคัดเลือกไม่ยอมเข้ามาทำสัญญากับองค์การบริหารส่วนตำบลดอน ในวันเวลาที่กำหนดให้คณะกรรมการพิจารณาผู้เสนอราคารายต่อไป

 5. ผู้ที่เสนอราคาต้องยื่นหลักฐานการจดทะเบียนการประกันสังคม การจดทะเบียนจ่ายเงินสมทบกองทุนเงินทดแทนกับสำนักงานประกันสังคม และสำเนาทะเบียนบ้าน สำเนาบัตรประจำตัวประชาชน

 6. ผู้รับจ้างต้องส่งมอบงานก่อสร้างบุกเบิกถนนลูกรังและก่อสร้างถนนหินคลุก ให้แล้วเสร็จภายใน 60 วัน นับถัดจากวันลงนามในสัญญาและจะต้องยืนราคาไม่น้อยกว่า 45 วัน นับถัดจากวันเสนอราคา

 **หลักฐานการเสนอราคา**

1. ต้องใช้ใบเสนอราคาตามแบบของทางราชการ ผู้เสนอราคาจะต้องเสนอเอกสารหลักฐาน

แนบมาพร้อมกับใบเสนอราคา ดังนี้

* 1. สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษี

มูลค่าเพิ่ม (ถ้ามี) พร้อมทั้งรับรองสำเนาถูกต้องสำหรับผู้ประกอบการประเภทร้านค้า จะต้องมีสำเนาหนังสือ จดทะเบียนพาณิชย์

* 1. หนังสือมอบอำนาจ ซึ่งปิดอากรแสตมป์ตามกฎหมาย ในกรณีที่ผู้เสนอราคามอบ

อำนาจให้บุคคลอื่นลงนามในใบเสนอราคาแทน

 -2-

**กำหนดดูสถานที่ก่อสร้าง** ในวันที่ 11 เดือน กุมภาพันธ์ พ.ศ. 2558 เวลา 10.00 น.

ณ สถานที่ก่อสร้างโครงการฯ หมู่ที่ 3 และ หมู่ที่ 6 ตำบลดอน อำเภอปะนาเระ และกำหนดรับฟังคำชี้แจงรายละเอียดเพิ่มเติมในวันเดียวกัน เวลา 11.30 น. ณ ที่ทำการองค์การบริหารส่วนตำบลดอน ผู้ที่ไม่ได้ดูสถานที่ก่อสร้างโครงการฯ ถือเสมือนว่าผู้ซื้อแบบและรายการได้ทราบสถานที่ตลอดจนอุปสรรคและปัญหาต่าง ๆ ดีแล้วเมื่อมีอุปสรรคและปัญหาในเวลาทำงานจะนำมาอ้างให้พ้นผิดต่อองค์การบริหารส่วนตำบลดอนไม่ได้

**กำหนดยื่นซองใบเสนอราคา**  ในวันที่ 16 เดือน กุมภาพันธ์ พ.ศ. 2558 ระหว่างเวลา

10.00 - 11.00 น. และกำหนดเปิดซองใบเสนอราคาในวันเดียวกันตั้งแต่เวลา 11.30 น. เป็นต้นไป ณ ห้องประชุมที่ทำการองค์การบริหารส่วนตำบลดอน

 ผู้สนใจติดต่อขอรับเอกสาร ได้ ณ ที่ทำการองค์การบริหารส่วนตำบลดอน **ระหว่างวันที่ 9** **เดือน กุมภาพันธ์ พ.ศ. 2558 ถึงวันที่ 16 เดือน กุมภาพันธ์ พ.ศ. 2558** หรือสอบถามทางโทรศัพท์หมายเลข 0-7346-6134 ในวันและเวลาราชการ

 ประกาศ ณ วันที่ 9 เดือน กุมภาพันธ์ พ.ศ. 2558

 ( นายทักษิณ ปุ๋ยชุมผล )

 นายกองค์การบริหารส่วนตำบลดอน